**ОТЧЕТ**

**за извършена дейност по**

**Наредба №2 от 27 март 2019г. за медицинските и други услуги по чл.82, ал.1а и 3 от Закона за здравето и за реда и условията за тяхното одобряване, ползване и заплащане, за одобряване, ползване и заплащане на услугите от Наредбата от лица до 18-годишна възраст,**

**за периода 01.04.2019г. – 30.06.2019г.**

С изменения в Закона за здравето и Закона за здравното осигуряване и приемане на Наредба №2 от 27 март 2019г. за медицинските и други услуги по чл.82, ал.1а и 3 от Закона за здравето и за реда и условията за тяхното одобряване, ползване и заплащане (Наредбата) на министъра на здравеопазването, считано от 01 април 2019г. дейностите по одобряване на заплащане на медицински и други услуги на български граждани извън обхвата на задължителното здравно осигуряване преминават в НЗОК.

Обхватът на медицинските услуги за финансово и организационно подпомагане на български граждани до 18-год. възраст, включва:

1. диагностични и лечебни процедури, които не могат да бъдат извършени своевременно или за които няма условия за извършването им в Република България;

2. лечение на редки заболявания, в това число с диетични храни за специални медицински цели, което не се заплаща на отделно основание от държавния бюджет и е извън обхвата на задължителното здравно осигуряване;

3. неразрешени за употреба в Република България лекарствени продукти и лекарствени продукти от списъка по чл. 266а, ал. 2 от Закона за лекарствените продукти в хуманната медицина при спазване на условията и реда, определени за тях с Наредба № 10 от 2011 г. за условията и реда за лечение с неразрешени за употреба в Република България лекарствени продукти, както и за условията и реда за включване, промени, изключване и доставка на лекарствени продукти от списъка по чл. 266а от Закона за лекарствените продукти в хуманната медицина (ДВ, бр. 95 от 2011 г.), когато лечението на съответното заболяване не се заплаща на отделно основание с публични средства или със средства от бюджета на НЗОК и е без алтернатива в Република България;

4. медицински изделия, които не могат да бъдат осигурени в Република България или които не се финансират от НЗОК в рамките на лечение в страната по клинични пътеки, с изключение на медицински изделия, помощни средства, съоръжения и приспособления, осигурявани по реда на Закона за хората с увреждания;

5. високоспециализирани медицински апарати и уреди за индивидуална употреба от пациента в случаите, когато тяхната липса е причина за невъзможността да се извършва адекватно лечение на пациента в Република България;

6. трансплантация на органи и хемопоетични стволови клетки при малигнени хематологични заболявания, както и при някои тежко протичащи бенигнени заболявания и при утвърдени нехематологични заболявания в лечебни заведения на територията на държави – членки на Европейския съюз, Европейското икономическо пространство или Конфедерация Швейцария, и в страни, с които Република България има сключени договори

Към 01.04.2019 год. към НЗОК са прехвърлени от ЦФЛД, 146 заявления по неприключени преписки.

Прогнозното финансово задължение по прехвърлените 146 заявления от ЦФЛД е в размер на 5 267 313 лв. и има следния вид(таб.1) :

|  |  |  |  |
| --- | --- | --- | --- |
| Справка за прогнозна сума от постъпили в НЗОК, Заявления от ЦФЛД (в лв.) : | | | |
| **Кандидатстване за :** | **Прогнозна сума без формуляр S2** | **Прогнозна сума с формуляр S2** | **Обща прогнозна сума** |
| Генетично изследване | 9 085 | 0 | 9 085 |
| Импланти за ортопедия | 40 006 |  | 40 006 |
| Импланти за кардиохирургия | 66 680 | 0 | 66 680 |
| Компресионна система | 10 920 |  | 10 920 |
| Лечение в чужбина | 228 929 | 210 818 | 439 748 |
| Медикамент за чужбина | 0 | 508 935 | 508 935 |
| Медикаменти | 221 609 | 0 | 221 609 |
| Импланти за неврохирургия | 27 380 | 0 | 27 380 |
| Лекарствен продукт - Спинраза | 3 942 950 | 0 | 3 942 950 |
| **Общо :** | **4 547 560** | **719 753** | **5 267 313** |

За периода от 01.04.2019 г. до 30.06.2019 г. са постъпили общо 425 заявления за заплащане на медицински и други услуги по чл. 82, ал. 1а и 3 от Закона за здравето на български граждани над 18 години, като след 01.04.2019 в само НЗОК са подадени нови 279 заявления по реда на Наредба №2 от 27 март 2019г.

Таблица № 2.

|  |  |  |  |  |  |  |
| --- | --- | --- | --- | --- | --- | --- |
|  | Брой  подадени  заявления | Брой заповеди за  организационно и финансово подпомагане | Брой заповеди за лечение на деца в чужбина | Брой заповеди за лечение на деца в България | Брой  откази | Издадени  S2 |
| общо | **425** | **211** | **43** | **168** | **1** | **47** |

По постъпилите до 30.06.2019г заявления до средата на м. юли са издадени: 211 заповеди за одобрение; 1 заповед за отказ; по 46 случая с издадени заповеди , прехвърлени от Център „Фонд за лечение на деца“ като НЗОК е организирала престоя и лечението на децата и техните придружители; 2 случая са насочени към Агенция за социално подпомагане; 2 случая са насочени за разглеждане от Комисията по чл.78 ЗЗО в НЗОК; 4 случая са постъпили от Върховен административен съд след отмяна на заповеди за отказ за лечение на деца, издадени от Център „Фонд за лечение на деца“; по 7 случая от преписките прехвърлени от ЦФЛД не са довнесени необходимите документи от страна на заявителите, но не са прекратени.

Два случая са прекратени, поради оттегляне на заявления от родител или отказ за ползване на отпуснато финансово подпомагане с издадена заповед от НЗОК.

През отчетния период на 2019г., след представена документация, удостоверяваща необходимостта от провеждане на планово лечение с S2 са издадени заповеди по 47 случая по реда на Регламент (ЕО) № 883/2004 на Европейския парламент и на Съвета от 2004 г. за координация на системите за социално осигуряване (OB, L 166, 30/04/2004)

За същия период е одобрено финансирането на лечението на 168 деца в България (табл. №3), като данните могат да се обобщят, както следва:

Таблица № 3.

|  |  |
| --- | --- |
| Основание за издаване на заповедта | Брой заповеди за одобрение |
| **Лекарствени** продукти | **58** |
| Генетични изследвания | **8** |
| Медицински изделия за неврохирургично лечение | **22** |
| Медицински изделия за ортопедично лечение | **59** |
| Сърдена хирургия | **16** |
| Диетични храни за специални медицински цели | **5** |

През отчетния период са издадени 43 заповеди за одобрение на лечението на деца в чужбина по постъпили 53 заявления (Табл.4):

Таблица № 4..

|  |  |  |  |
| --- | --- | --- | --- |
| **Държава** | Брой постъпили заявления през периода | Брой  заповеди  през  периода | Брой издадени формуляри S2 |
| Австрия | 7 | 6 | 47 |
| Белгия | 3 | 3 |
| Великобритания | 4 | 1 |
| Германия | 27 | 21 |
| Италия | 2 | 2 |
| Люксембург | 1 | 1 |
| САЩ | 2 | неприключили |
| Сърбия | 1 | неприключили - |
| Турция | 5 | неприключили - |
| Франция | 4 | 4 |
| Швейцария | 5 | 5 |
| ОБЩО | 53(60 ) | 43 |  |

През отчетния период са изготвени заповеди за лечение в чужбина в 8 страни, като най-голям е броят на децата, получили организационно и финансово подпомагане за диагностични и лечебни процедури, както и контролни прегледи във Германия, следвани от броя на децата в Австрия, Швейцария и Франция.

**При преминаването на дейността от ЦФЛД към НЗОК се констатирани следните проблеми и несъответствия:**

1. В прехвърлените от ЦФЛД заявления за организационно и финансово подпомагане за лечение на деца с онкохематологични заболявания с лекарствени продукти, нефигуриращи в ПЛС и неразрешени за употреба в Р. Бългрия, както и при подаване на заявления в НЗОК през април, май и до средата на месец юни, липсват в приложените заявителни документи протокол от ИАЛ по Приложение №1 или Приложение №2 на Наредба №10, който следва да бъде предоставен от ЛЗ за БМП, провеждащо лечението.

В тази връзка са изпратени писма до УМБАЛ“Царица Йоанна“гр. София, УМБАЛ „Св. Георги“ гр. Пловдив и УМБАЛ „Св. Марина“ гр. Варна.Проведена е среща, на която са обсъдени проблемните моменти.

1. При кандидатстване за организационно и финансово подпомагане за лечение на деца за имплантиране на медицински изделия, в приложените документи при над 80% от заявленията са без приложена декларация и/или техническа спецификация с характеристика на изделието.

Изпратени са писма до ръководителите на УМСБАЛ „Пирогов“гр. София, УСБАЛО „Б. Бойчев“ Г. Баня, УМБАЛ „Св. Георги“ гр. Пловдив.В тази връзка са проведени срещи с представители на УМБАЛ“Царица Йонна“гр. София, УМБАЛ „Св. Марина“ гр. Варна, УСБАЛО „Б. Бойчев“ Г. Баня и . УМСБАЛ „Пирогов“гр. София.Проведени са срещи и разговори и проблемът е решен своевремено.

1. Подписани са договорите между заявителите и управителя на НЗОК, тъй като за преминалите от ЦФЛД случай, договорите са подписани от заявителя и директора на ЦФЛД, което ги прави неактулни към 01.04.2019г.;
2. Във връзка с провеждането за първи път в България, лечение на деца, страдащи от СМА с .лекарствения продукт Spiпraza са изпратени са писма до УМБАЛ“Александровска“, УМБАЛ“Св. Наум“ и СБАЛДБ“Иван Митев“ за провеждане на работна среща. Поради служебна ангажираност на ръководителите на клиниките по неврология в посочените лечебни заведения не е проведена среща, но в оперативен порядък са уточнени възникнали проблеми и въпроси.
3. Проведена е среща с родители на деца с онкохематологични заболявания от сдружение „.Сдружение „Деца с онкохематологични заболявания“ на среща е и изпратено писмо от управителя на НЗОК до министъра на здравеопазването с предложения за предприемане на спешни промени в нормативната уредба.

**При разглеждане на подадените заявленията са установени някои нормативни празноти, а именно:**

Липсва правна уредба по отношение на спешните случаи. Общия ред за разглеждане на заявленията е неприложим, тъй като Наредбата предвижда предварително одобряване на заявените медицински и други услуги, а в тези случаи се налага одобрението да бъде последващо

Считаме, че за спешните случаи следва да бъдат създадени специални разпоредби, които да предвиждат последващо одобряване на извършените медицински и други услуги, като бъде разписана отделна процедура в която не присъстват задължително външни експерти.

Аналогичен е случаят с неразрешените лекарствени продукти за онкоболни деца, лечението на които започва веднага след назначаване на терапията. И в този случай е излишно тези заявления да бъдат изпращани на двама консултанти, което е задължително условие по Наредбата, тъй като терапията вече е започнала, изчакването на становищата на консултантите забавя допълнително одобряването на заплащането, а резултатът от тези становища е ирелевантен, тъй като лечението се провежда или вече е проведено. Следва да се предвиди правна възможност за последващо одобряване на заплащането на медицински и други услуги.

НЗОК е направила конкретни предложения до МЗ за промяна на Наредба №2 с цел да се оптимизира дейността по разглеждане на заявленията и издаване на съответния индивидуален административен акт.

**За периода от 01.04.2019 г. до 30.06.2019г. Национална здравноосигурителна каса е извършила разходи за лечение на 139 броя лица под 18-годишна възраст в размер на 2 421 372,07 лв., от тях:**

-за лечение в България извършените разходи са в размер на 2 307 352,39 лв.;

- за лечение в чужбина извършените разходи са в размер на 79 411,82 лв.;

- за осигуряване на логистика за лечение в чужбина извършените разходи са в размер на 54 290,50 лв.;

- възстановени суми от лечебни заведения в чужбина, авансово платени от Център „Фонд за лечение на деца“ в размер на (-19 682,64) лв.